สวัสดีค่ะ มีข้อสงสัยค้ะ คือฉีดวัคซีนพิษสุนัขบ้าบ่อยมากคะช่วงนี้ เดี๋ยวโดนกัดโดนข่วนสารพัดก็ไปฉีด ทั้งหมด ภายใน 2เดือน ฉีดกระตุ้นไปแล้ว 4-5เข็ม อยากถามว่า 1. ฉีดบ่อยๆ จะเป็นอะไรไหมค่ะ 2. ฉีดล่าสุด เข็มกระตุ้น เมื่อวันที่ 3/02/61 มาในวันนี้ 5/02/61 โดนแมวข่วนมือ มีเลือดออกซิบๆ แผลเล็กๆค่ะ ห่างจากเข็มล่าสุด 3วันค่ะ ต้องไปฉีดอีกไหมค่ะ ? ขอบผู้รู้ที่ให้คำแนะนำค่ะ
สวัสดีค่ะ 1.วัคซีนพิษสุนัขบ้าเป็นเชื้อที่ถูกทำให้ตายแล้ว การฉีดบ่อยๆ จึงไม่ได้ทำอันตรายจนถึงขั้นเป็นโรคพิษสุนัขบ้าได้ เพียงแต่อาจเกิดปฏิกิริยาเฉพาะที่ตรงบริเวณที่ฉีดได้มากขึ้นในการฉีดครั้งหลังๆ เช่น อาการปวด บวม แดง คัน เป็นตุ่มบริเวณที่ฉีด หรือมีอาการทางร่างกายอื่นๆ เช่น ปวดหัว เวียนหัว คลื่นไส้ ปวดท้อง ปวดเมื่อยกล้ามเนื้อ ปวดข้อ อ่อนเพลีย เป็นต้น2. หากเคยฉีดวัคซีนพิษสุนัขบ้าครบตามกำหนดนัดไปแล้วอย่างน้อย 3 เข็ม และได้ฉีดเข็มกระตุ้นไปล่าสุดคือ 3 ก.พ.61 เมื่อโดนแมวข่วนอีกในวันที่ 5 ก.พ. จึงไม่จำเป็นต้องฉีดวัคซีนพิษสุนัขบ้าอีกแต่อย่างใดค่ะ เนื่องจากหลังจากที่ฉีดกระตุ้นไป ระดับภูมิคุ้มกันก็จะขึ้นมาอยู่ในระดับสูงที่ประมาณ 30 วันหลังฉีดยาค่ะ